Quesnay blev født i [[Merey]] i nærheden af [[Paris]]. Han var en søn af en juridisk skolet godsejer. Han blev sat i lære som 16-årig hos en kirurg, og rejste snart efter til Paris for at studere medicin og kirurgi. Efter at have uddannet sig som kirurg etablerede han en praksis i [[Mantes]]. I [[1737]] blev han udnævnt til sekretær for det Kirurgiske Akademi som var blevet grundlagt af [[François la Peyronie]], og han blev derefter hofkirurg hos kongen. I [[1744]] blev han doktor i medicinen; han blev ordinær livlæge og efterfølgende første livlæge og fik bolig på slottet i [[Versailles]]. [[Ludvig 14. af Frankrig|Ludvig 14.]] satte stor pris på Quesnay, og plejede at kalde ham hans "tænker"; da han blev adlet fik han 3 blomster af [[Almindelig Stedmoderblomst|stedmoderblomst]] arten (på fransk "pensée" hvilket også betyder at tænke) som sit våbenskjold med mottoet "Propter excogitationem mentis".
Historie Videnskab Humaniora